
Mae Erthygl 28 CCUHP (1989) yn nodi:

'Mae gan bob plentyn yr hawl i addysg. Rhaid i addysg gynradd fod yn rhad ac am ddim. Rhaid i addysg uwchradd fod ar gael i bob plentyn. Rhaid i ddisgyblaeth mewn ysgolion barchu urddas plant. Rhaid i wledydd cyfoethog helpu gwledydd tlotach i gyflawni hyn. '

O safbwynt byd-eang ac yn cyfeirio at bolisïau lleol a byd-eang, trafodwch yn feirniadol y rhwystrau i ymgysylltu ag Addysg i blant mewn un wlad o'ch dewis chi. Cymharwch eich canfyddiadau i'r sefyllfa ar gyfer plant yn y DU.


Mae’r erthyl uchod yma, yn atgyfnerthu ac adlewyrchu’r ffaith bod gan bob plentyn yr hawl i fynychu ysgol a derbyn addysg sydd yn rhad ac am ddim. Mae gan blant yr hawl i fynychu ysgol gynhwysol boed ei hil, crefydd, cefndir neu ei gallu, a hefyd boed yn anabl neu beidio. I’r mwyafrif, mae’r broses o ddanfon plant i’r ysgol yn un syml, caniataol ac yn rhan o’r broses naturiol wrth i blant tyfu. Yn anffodus, dydy mynychu ysgol ddim yn syml, na chwaith yn ganiataol o fewn gwledydd eraill. Gan edrych ar addysg byd eang, awgrymwyd ‘Sefydliad Addysgol, Gwyddonol a Diwylliannol y Cenhedloedd Unedig’ (SAGDCU) 2017 bod yna 264 miliwn o blant o hyd ddim yn mynychu ysgol am amrhyw o resymau a rhwystrau gwahanol. Mae yna lawer o resymau a rhwystrau sydd yn atal plant byd eang rhag derbyn addysg megis tlodi, iechyd, anabledd, teulu, i enwi ond ychydig. Dysgwyd bod polisiau mewn lle i geisio atal y rhwystrau yma gyda systemau a syniadau i ddilyn i sicrhau mynediad cynhwysol i bob plentyn a mynd i’r afael ar rhwystrau mae rhai yn gwynebu. Mae yna lawer o wledydd difreitiedig o fewn y byd eang sydd ddim yn gallu hawlio breitiau megis addysg ac mae De Affrica yn wlad ble gwelwyd rhwystrau enfawr, gyda nifer enfawr o blant ddim yn mynychu ysgolion. Gan fod tlodi yn peri rhwystrau enfawr ar addysg, penderfynnwyd ymchwilio mewn i effaith tlodi ar Dde Affrica a’i gymharu â thlodi Cymru, wrth ystyried addysg plant. Trwy gymharu’r ddwy wlad ac ymchwilio mewn i’r ystadegau a rhwystaru, gobeithiwyd deall pam y mae tlodi yn effeithio ar wledydd ynghyd â beth yw cynlluniau’r llywodraethau i wella’r sefyllfa. 

Yn 2015, roedd yna 55.5 y cant o bobl yn byw mewn tlodi yn Ne Affrica, sef hanner y boblogaeth, gyda’r grŵp oedran ieuengaf, 0-17 oedd â'r gyfran uchaf am fyw mewn tlodi. Plant oedran ysgol. Ynghyd â hyn, roedd naw mas o ddeg, sef 93 y cant o bobl du yn byw mewn tlodi a 79.2 y cant o oedolion ddim wedi derbyn unrhyw fath o addysg o gwbl. Mae Affrica yn wlad lle mae lleiafrif y boblogaeth yn ennill llawer o arian ac yn berchen ar fusnesau ac adeiladau ynghyd a chwmnïoedd. 



Mae mwyafrif poblogaeth De Affrica yn dlawd a gelwir y wlad, y wlad fwyaf anghyfartal yn y byd.  (Hanoman. 2018). 

Mae ystadegau De America yn diffinio tlodi mewn tri gatogori gwahanol sef y llinell tlodi bwyd, y llinell tlodi rwymedig is a'r llinell dlodi uchaf. Mae tua 20 y cant o boblogaeth De Affrica yn byw o fewn y categori llinell tlodi bwyd sydd yn golygu nad ydynt yn gallu fforddio bwyd sy'n bodloni'r lleiafswm o galorïau dyddiol sydd ei angen arnom i gadw’n iach ac i oroesi. Yn ogystal â hyn, mae plant sydd yn byw mewn tlodi yn llai tebygol o fynychu ysgol, yn llai tebygol o dderbyn triniaeth feddygol ac yn fwy tebygol o gael eu cam-drin a'u hesgeuluso. Awgrymwyd adroddiad Trapiau Tlodi ac Allgau Cymdeithasol ymhlith plant yn Ne Affrica (2014) bod canlyniadau byw mewn tlodi gan amlaf yn golygu dioddef dros oes os nad oes unrhyw modd dianc. Nid yn unig gall tlodi rhwystro twf a lles plant ond hefyd maent allu dinistrio cyfleoedd i blant datblygu a bod yn ddinasyddion cynhyrchiol. Mae dylanwad y cartref a thrapiau tlodi yn effeithio ar yr amgylchedd cymdeithasol ar allu i fedru sgiliau sylfaenol. Mae nodweddion megis, presenoldeb rhieni, digonolrwydd maeth, rhyngweithio a derbyn cyfleoedd i ddysgu yn holl bwysig i ddatblygiad plentyn. Heb y cyfleoedd yma, mae gwaharddiad cymdeithasol yn debyg o ddigwydd. (Plant: Pan, 2015). 

Esboiwyd Jensen (2009) bod plant sydd yn byw a chael eu codi mewn tlodi ddim yn dewis ymddwyn mewn ffurf gawahnol ond yn hytrach maent yn gwynebu heriau llethol, sydd yn golygu bod eu ymenydd yn addasu i feddwl fel rhywun sy’n byw mewn tlodi. Hynny yw, bod addysg ddim yn bwysig iddynt a bod gweithio pan yn oedran ifanc yn ffordd o fyw. Yn anffodus, mae yna effaith i’r math yma o feddlyfred. Gall hyn arwain at heriau cymdeithasol ac emosiynol, heriau gwybyddol a materion iechyd a diogelwch. Ychwanegwyd Brown (2015) at hyn gan esbonio’r gwahaniaethau rhwng plant tlawd a’r plant dosbarth canol a’u rhwystrau. Soniwyd bod plant o ddosbarth canol yn treulio llawer o amser gydag eraill, boed yn blant neu oedolion. Maent yn derbyn cyfleoedd i berfformio a chymryd rhan megis pêl droed, ble disgwylir iddynt gymdeithasu, magu sgiliau a dilyn cyfarwyddiad. Dyma’r math o sgiliau a phrofiadau sydd yn helpu plant i ddatblygu o fewn eu bywydau cymdeithasol ac addysgol. Felly gan feddwl am blant mewn tlodi sydd ddim yn rhan o weithgareddau tebyg, ni fyddent yn datblygu’r sgiliau yma gan fod nhw ddim wedi derbyn y cyfleodd na chwaith y profiadau.

Nodwyd Fleish (2008) bod tlodi De Affrica yn gysylltiedig â'r cyfraddau diweithdra uchel iawn ac er bod grantiau megis pensiwn oedran a budd-daliadau plant, mae’r incwm dal i fod yn isel iawn oherwydd diffyg cyflogaeth, ac yn aml nid yw'n ddigon i fwydo teuluoedd. Oherwydd y tlodi yma, mae disgwyl i blant i weithio yn ystod y dydd yn ogystal â’r rhieni. Maent yn gweithio i geisio ennill arian er mwyn sicrhau bwyd, gwres a chysgod i’w teuluoedd ond yn anffodus, mae yna deuluoedd sydd heb y pethau sylfaenol yma sydd angen arnom i oroesi. Er mwyn ceisio ennill arian, mae llawer o blant ifanc De Affrica yn rhan o fasnachu mewnol ac fe fydd rhai merched ifanc yn priodi dynion hun er mwyn dibynnu ar ei arian nhw. Roedd masnachu mewnol yn fawr yn Ne Affrica ac fe gyhoeddwyd yr adroddiad, Masnachu Dynol yn Ne Affrica (2007) a oedd yn esbonio effeithiau'r masnachu, yn enwedig ar fenywod a phlant. Nodwyd yn glir o fewn yr adroddiad bod masnachu dynol yn achosi amlygiad i HIV, afiechydon a drosglwyddir yn rhywiol, trais a maeth gwael. Ynghyd a hyn, gall y profiadau achosi trawma seicolegol. Gyda’r math yma o effaith, ni fydd plant na chwaith oedolion yn ddigon sefydlog yn feddyliol i fynychu addysg nag unrhyw weithle. Mae tlodi yn achosi heriau mawr yn Ne Affrica, yn enwedig ar blant a rhieni sydd yn gobeithio am fywyd gwell, profiadau gwell a chyfleoedd gwell. 

Gan feddwl am addysg, y rheswm bod addysg yn anodd i fynychu i rai teuluoedd yn Ne Affrica yw oherwydd eu bod yn dibynnu ar weddill y teulu i helpu gan fod prinder arian a bwyd ganddynt. Disgwylir i blant hynaf y teulu gwarchod y blant ieuengaf fel bod rhieni yn gallu gweithio a hefyd, yn dibynnu ar ba mor tlawd mae’r teuluoedd, fe fydd y plant hefyd yn gweithio. Weithiau mae ychydig o gyllid ar gael ond wrth ystyried y rhwystrau ariannol, ni fydd dim llawer o ddewis ac fe fydd rhaid i’r plant gweithio er mwyn iddynt goroesi. Nid oes gan bob teulu yn Ne Affrica yr anghenion sylfaenol i oroesi ac yn ôl hearachaeth Maslow (1954) ble nodir y pum haen o anghenion dynol, mae anghenion biolegol a ffisegol megis aer, bwyd, diod, lloches, gwres a chwsg ar waelod yr haen. Dyma’r cam cyntaf sydd angen arnom i dyfu a goroesi. 

Yn 2015 ysgrifennwyd polisi addysg De Affrica – Blwyddlyfr 2015/16 ble nodwyd bod ostyngiad mewn ffioedd i rieni na allai talu am addysg, strategaethau mewn lle ar gyfer datblygu ysgolion cynhwysol ac fe fyddent yn cynnig addysg o ansawdd i blant anabl a phlant sy’n profi rhwystrau i ddysgu, ynghyd â chyflogi addysgwyr sydd wedi cofrestru a chymhwyso’n proffesiynol. Yn ôl USAID (2018), mae llywodraeth De Affrica yn ystyried addysg plant yn flaenoriaeth a nodwyd bod addysg yn derbyn y gyfran fwyaf o arian. Er bod y wlad wedi gwneud camau enfawr wrth ddarparu mynediad i ysgol, mae darparu addysg o safon o hyd yn broblem. Mae system addysgol wan yn ychwanegu at rwystrau megis tlodi a throseddu, a datblygiad a democratiaeth genedlaethol. Bwriad llywodraeth De Affrica yw rhoi Rhaglen Gallu ac Arloesi mewn lle gyda’r cynlluniau i wella canlyniadau darllen ysgolion cynradd, ac adeiladu effeithlonrwydd athrawon a fydd yn arwain at dosbarthidau gwell a chanlyniadau uwch.

Felly er fod erythgl 28 CCUH yn nodi bod gan pob plentyn hawl i fynychu ysgol, dysgwyd o’r tystiolaeth bod plant o hyd yn gwynebu rhwysrau sydd yn eu hatal rhag derbyn y fraint yma. Os mae’r plant yn ddigon ffodus i fynychu ysgol, dywedwyd Legotlo (2014) mae canran uchel o’r plant yna yn dysgu bach iawn ac effallai yn gadael yr ysgol gyda’r un gallu ar sgiliau y mae plant heb addysg yn cael. Prin iawn yw’r plant sydd yn datblygu ac yn llwyddo o fewn addysg De Africa. Er y nifer o blant sydd heb addysg, awgrymwyd Hartjen a Priyadarsini (2012) bod yna anghysondeb yn yr ansawdd o addysg a darperir yn Ne Affrica. Esboniwyd bod y mwyafrif o blant sydd yn mynychu ysgol yn cwympo o dan y gyfartaledd ac yn gadael ysgol gyda sgiliau sy’n llai na’r cyfartaledd. Hefyd, mae plant sydd yn cyrraedd colegau a phrif ysglion ddim o reidrwydd yn llwyddo o fewn y byd gwaith ac yn mynd nôl i fyw mewn tlodi. Yn ôl ystadegau Wiseman (2018), yn 2007 roedd 27 y cant o blant blwyddyn chwech yn anllythrennol yn swyddogol ac felly yn penderfynnu i beidio parhau ag addysg gan fod yn gwybod ni fyddent yn debygol o gael swydd na chyfle o fewn ysgol uwchradd ac yn dewis fynd nôl i fyw mewn tlodi. Ond yn 2011 gyhoeddwyd adroddiad ar gyfer y Comisiwn Cynllunio Cenedlaethol ble nodir yr argymhellion i chwe ardal a oedd yn nodi bod addysgwyr yn cael effaith ar dangyflawniad plant yn Ne Affrica. Ei cynyig cyntaf oedd datblygu gallu o fewn y lluoedd addysgu. Nodwyd o fewn yr adroddiad bod tua 11 y cant o amser dysgu yn cael ei golli oherwydd absenoldebau addysgwyr a roedd hyn yn effiethio ar ddatblygiad plant. Yn ogystal a hyn, awgrymwyd bod cyflog addysgwyr yn rhy isel i gyfiawnhau ymdrechion uchel a felly nid oedd yr addysgu o safon uwch. Er hyn, aeth yr adroddiad ymlaen i ddweud bod perfformiad dysgwyr yn ddibynnol ar lawer o ffactorau a nid dim ond lefel perfformiad athrawon a’u ymdrech yn yr ystafell ddosbarth, felly ni ddylai addysgwyr gael eu cosbi am ffactorau y tu allan i'w rheolaeth sy'n effeithio'n andwyol ar berfformiad eu dysgwyr. 

Awgrymwyd Nkabinde (1997) bod addysg ac addysgu dim ond yn llwyddiannus pan mae addysgwyr, plant a rhieni yn cydweithio, yn enwedig gwledydd fel De Affric ble mae llawer o blant yn gadael ysgol yn ifanc, heb gwblhau eu addysg. Mae gan addysgwyr rôl bwysig sydd yn dylanwadu ac yn effeithio ar addysg plant pob dydd. Esboniwyd Legotlo (2014) bod addysg yn fwy na dysgu, llyfrau ac athrwon ond yn hytrach yn lle i gymdeithasu ac i ddatblygu’n cymdeithasol, y sgiliau sydd angen i fod yn rhan o’r byd gyhoeddus. Heb y sgiliau yma, ni fydd plant yn deall y byd o’u cwmpas ac fe fyddent yn fwy debygol o fyw heb obaith hyd oes. Mae’r sgiliau yma yn galluogi unigolion i fentro o fewn eu bywydau ac adeliadu hyder o fewn rhwydwaith ynghyd â rhoi gobaith iddynt. Ychwanegwyd Legotlo at hyn gan ddweud, heb addysg o safon ym mhynciau craidd megis iaith, mathemateg a gwyddoniaeth, fe fydd plant yn parhau i gael eu dal yn y cylch tlodi. Credwyd yn gadarn bod dim byd gwell nag addysgwyr hyfforddedig yn yr ystafelloedd dosbarth sydd a bwriad o newid bywydau plant am y gorau a bwriad o roi gobaith iddynt. 

Yn anffodus, yn Ne Affrica mae plant anabl yn dechrau addysg yn hwyrach na blant sydd heb anableddau a hefyd yn gorffen addysg heb gwblhau addysg sylfaenol oherwydd ansawdd gwan ysgolion prif ffrwd ag ysgolion arbennig yn Ne Affrica, ond yn ôl yr adroddiad Anghenion Addysgol Arbennig a'u cysylltiadau â Thlodi (2016) esboniwyd bod yna gysylltiad rhwng anabledd a thlodi hefyd yn Nghymru. Awgrymwyd yr adroddiad bod plant ar draws y Deyrnas Unedig sydd ag anghenion arbennig yn fwy debygol o brofi’n tlawd i gymharu ag eraill. Mae Plant anghenion arbennig yn llai tebygol o dderbyn profiadau ac addysg llawn sydd yn effeithio ar ganlyniadau a chyrhaeddiadu yr unigolyn. Nodwyd hefyd, bod anghenion arbennig gallu bod yn ganlyniad o dlodi ond hefyd, mae angenion arbennig yn gallu achosi’r tlodi. Er bod y Deyrnas Unedig wedi cymryd camau i wella’r sefyllfa, awgrymwyd y polisi bod yna rhywfaint o ffordd i fynd cyn bod holl blant sydd ag anghenion arbennig yn derbyn addysg o answadd uchel. 

[bookmark: _GoBack]Yn 2016 cyhoeddwyd y wefan ‘Plant yng Nghymru’ bod 29 y cant o blant yn byw mewn tlodi a nodwyd o fewn adroddiad a chyhoeddwyd gan Lywodraeth Cymru (2014), bod cynnydd wedi bod mewn safonau addysg yng Nghymru a gwelir y bwlch cyraeddiad rhwng plant ddifreintiedig a phlant sydd ddim yn ddioddef o fod yn ddifreitiedig yn lleihau. Bwriedir y llywodraeth atal y rhwystrau yma trwy roi Grant Amddifadedd Disgyblion i’r ysgolion a defnyddio’r arian i geisio oresgyn y rhwystrau sy’n atal plant o ardaloedd difreintiedig cyflawni eu llawn botensial (Llywodraeth Cymru, 2015). Awgrymwyd bod yr arian yn gallu cyllido rhaglenni ymyrraeth i’r plant o ardaloedd difreintiedig ynghyd â hyfforddi addysgwyr er mwyn wella eu sgiliau, eu dealltwriaeth a’u hymwybyddiaeth o gynhwysiant cymdeithasol o fewn eu hysgolion. Yn ogystal â hyn, nodwyd o fewn y cynllun gweithredu – Mynd i’r Afal â Thlodi (2012-2016) gan lywodraeth Cymru, eu bod nhw wedi ymrwymo i roi brecwast am ddim i bob ysgol gynradd yng Nghymru. Pwrpas hyn yw i wella iechyd a chrynodiad plant gyda’r gobaith bydd safonau a chyrraeddiadu yn gwella. Esboniwyd o fewn y cynllun pwysigrwydd y gwasanaeth yma I blant sy’n byw mewn tlodi gan fod yn cael eu heffeithio gan faeth annigonnol. Yn ogystal â hyn, mae’r llywodraeth wedi darparu grantiau eraill i wella addysg megis grant Rhaglen Blynyddoedd Cynnar i blant o dan pedair oed o ardaloedd mwyaf difreitiedig yng Nhymru. Hefyd, rhoddwyd grant y Cyfnod Sylfaen a fydd yn gallu darparu adnoddau dysgu a hyfforddiant addysgwyr ynghyd â grant Effeithlonrwydd Ysgolion i wella safonnau llythrennedd a rhifedd a lleihau effaith tlodi ar gyrhaeddiadau. Serch hyn, mae yna dystiolaeth sy’n dangos bod ysgolion yng Nghymru yn tangyflawni i gymharu â gwledydd eraill. Nodwyd ‘Sefydliad Cydweithredu a Datblygiad Economaidd (SCDE)’ wrth gynnal profion PISA yn 2013, gwelwyd bod Cymru yn gwneud yn waeth na Lloegr, Yr Alban a Gogledd Iwerddon o fewn Gwyddoniaeth, Mathemateg a Darllen (BBC, 2013). Felly er bod Cymru fel wlad yn llai tlawd na De Affrica a bod ein llywodraeth i weld yn fwy effeithiol trwy ddelio a’r materion yma, dysgwyd bod rhwystrau o hyd i orescyn yng Nghymru. 
Yn 2008, ysgrifennwyd llywodraeth Cymru dogfen wybodaeth - Addysg ar gyfer Datblygu Cynaliadwy a Dinasyddiaeth Fyd-eang (ADCDF) i gynorthwyo cyflwyniad ADCDF o fewn ysglion. Trwy gyflwyno ADCDF o fewn gwersi fe fydd yn paratoi ein dysgwyr am heriau a fydd yn rhan o’u dyfodol ac adeiladu y sgiliau a fydd angen i feddwl yn beirniadol, megis anghenion a hawliau. Maen bwysig bod plant yn ymwybodol o’r byd eang, eu diwylliannau, eu gwrthdaro a fel mae eraill yn byw. 

Yn 2015, mabwysiadodd gwledydd Agenda 2030 ar gyfer Datblygu Cynaliadwy ynghyd a’u 17 nôd. Erbyn 2030 gobeithiwyd y llywodraethau, busenesau a’r cenhedloedd Unedig cyflawni pob nôd ac yn galw ar bob gwlad i weithredu’r polisi er mwyn gwella bywydau led led y byd. Ymlith yr 17 nôd gwelwyd tlodi ac ansawdd addysg ble nodir ffeithiau a ffigurau ar y wladwriaeth gyfredol ynghyd a’r targedau sy’n esbonio sut y gobeithiwn fynd i’r afael a thlodi. Nodwyd o fewn y targedau, erbyn 2030 fe fyddent yn sicrhau bod gan bob dyn a menyw, yn enwedig y tlawd a'r rhai sy'n agored i niwed, hawliau cyfartal i adnoddau economaidd, yn ogystal â mynediad at wasanaethau sylfaenol a lleihau o leiaf hanner y gyfran o ddynion, menywod a phlant o bob oed sy'n byw mewn tlodi. Nôd arall yw ddarparu addysg o ansawdd ble bydd cynhwysiant llwyr. Bwriedir sicrhau addysg o safon i wella bywydau pobl, yn enwedig menywod a merched. I sicrhau cynhwysiant fe fydd adeiladau â chyfleusterau cynhwysol i’r anabl ynghyd â hawliau cyfatal i fechgyn a merched. Erbyn 2030 fe fydd gweledydd megis De Affrica yn cofrestru mwy a mwy o blant mewn i addysg uwch a fydd yn cynnig addysgu sgiliau o fewn y maesydd technoleg gwybodaeth a chyfarthrebu. Fe fydd cyrraedd y nodau yma yn rhoi gobaith i blant y dyfodol. Cefnogwyd y prosiect yma gan UNICEF ac fe nodir yn 2018 pwysigrwydd y cydweithio fel cenhedl Unedig i sicrhau ein bod ni’n cyflawni’r nodau uchelgeisiol er lles ein plant. 

Dyma nodau positif ac angenrheidiol wrth feddwl am addysg y byd eang. Dysgwyd bod cynllunio mewn lle i afael a’r rhwystrau y mae plant yn wynebu, rhwystrau sydd ddim allaon o’u gafael nhw. Mae gan bob plentyn yr hawl i addysg a gyda’r cynllun newydd 2030, gobeithiwn fod llawer mwy o blant yn mynd i allu derbyn y fraint o addysg gynhwysol a theg. Fe fydd addysgu ein plant ar ADCDF yn eu paratoi am heriau a rhwystrau gyda’r ddealltwriaeth i allu meddwl yn feirniadol i’w goroesi.  Fe fydd codi ymwybyddiaeth o’r byd eang yn helpu ein plant i ddatblygu eu dealltwriaeth a hybu cynhwysiant. Mae tlodi yn effeithio ar unigolion, yn enwedig pobl De Affrica ble gwelwyd nifer enfawr o blant heb addysg na chwaith gobaith, ond trwy gynnig ysgol am ddim, gobeithiwyd gweld cynnydd sylweddol o fewn y nifer o blant sy’n mynychu ysgolion byd eang. Trwy gydweithio, a mabwysiadu’r adroddiad - Addysg ar gyfer Datblygu Cynaliadwy a Dinasyddiaeth Fyd-eang fel cenedl, gobeithiwyd gweld gwelliant ym mywydau ein plant, boed yn Ne Affrica neu yng Nghymru. 

